Departman Olancho
<s>Departman Olancho (španjolski: Departamento de Olancho) je jedan površinom najveći od svih 18 Departmana Hondurasa koji se prostire na sjeveroistoku zemlje.</s><s>U njemu živi 562,626 stanovnika (2018.) na površini od 23,905 km² (što iznosi 23.54 stan / km²).</s>

<s>Geografske karakteristike</s>

<s>Sa sjevera graniči sa departmanima; Yoro i Colón, sa juga sa Departmanom El Paraíso i Republikom Nikaragvom, sa istoka sa Departmanom Gracias a Dios i sa zapada sa departmanima; Francisco Morazán i Yoro.</s>

<s>Administrativno je podijeljen na 23 općina, 289 sela i 3,010 zaseoka (farmi).</s>

<s>Administrativni centar departmana je Juticalpa, pored njega veći urbani centar je Catacamas, u kom se nalazi poznata Pećina Talgua.</s>

<s>Historija</s>

<s>Departman Olancho je osnovan 28. juna 1825. u vrijeme prve političke podjele zemlje, kao jedan od prvih 7 Departmana Hondurasa.</s>

<s>Teritorij Departmana Olancho je smanjen 1869. kada je od njega odvojen okrug Danlí i pridodan novoosnovanom Departmanu El Paraíso.</s><s>I pored toga ostao je velik za usporedbu i danas je veći od Republike Salvador.</s>

<s>Privreda</s>

<s>Privreda departmana bazira se na stočarstvu, poljoprivredi i šumarstvu, po cijelom departmanu postoji više velikih pilana.</s><s>Od poljoprivrednih kultura najviše se uzgaja; kukuruz, kava, grah, sirak, soja, riža i paradajz, a od stoke, goveda, konji i svinje.</s>

<s>Najvažnija rijeka u Departmanu Olancho je Guayape, poznata još od kolonijalnih vremena kao zlatonosna, , jer ona zajedno sa svojim pritokama Jalan i Guayambre, u dužini od više od 300 km donosi zlatna zrna.</s><s>Još se i danas nekoliko stotina ljudi bavi ispiarnjem zlata iz voda rijeke.</s>

<s>Izvori</s>

<s>Vanjske veze</s>

<s>Departamento de Olancho</s>

<s>Olancho</s>

